open-index/open-wikipedia-markdown huggingface dataset:
Virtue

**Virtue** on Julian Casablancasin (The Strokes) perustaman The Voidz -yhtyeen toinen studioalbumi, joka julkaistiin 30. maaliskuuta 2018.

## Kappaleet

### Japanin bonuskappale

## Kokoonpano
* Julian Casablancas – laulu
* Jeramy ”Beardo” Gritter – kitara
* Amir Yaghmai – kitara
* Jacob ”Jake” Bercovici – basso, syntetisaattori
* Jeff Kite – koskettimet
* Alex Carapetis – rummut, lyömäsoittimet

## Lähteet
Ossi Kokkonen

**Ossi Kokkonen** (11. maaliskuuta 1936 Viipuri – 2. maaliskuuta 2018 Tuusula) oli suomalainen yritysjohtaja. 

Kokkonen valmistui diplomi-insinööriksi Teknillisestä korkeakoulusta. Hän työskenteli metsäteollisuudessa eri tehtävissä, muun muassa Pohjan Sellu Oy:n toimitusjohtajana vuodesta 1988 ja Botnia Wood Ab:n toimitusjohtajana. Vuodesta 1991 hän oli Oy Metsä-Serla Ab:n saha- ja selluteollisuuden johtaja ja johtokunnan jäsen vuoteen 1996 ja sitten konsulttiyrittäjä 1997–2008.

## Julkaisut
* *Tutkimus koulutetun työvoiman pysyvyydestä Lapin läänissä*, julkaisutoimikunta: Ossi Kokkonen, Heikki Pankamaa & Martti Pyyny. Rovaniemi: Lapin insinööri- ja arkkitehtiyhdistys, 1976
* *Woodstrat: a support system for strategic management*, Pirkko Walden, Ossi Kokkonen and Christer Carlsson. Åbo: Åbo Akademi University, 1994. (Research reports , Institute for Advanced Management Systems Research 3, ISSN 1235-9505) 
* *World forests and technology: proceedings of the 14th CAETS Convocation, June 11-15, 2001 Dipoli Congress Centre, Espoo, Finland* , toim. Ossi Kokkonen. Helsinki: Finnish Academies of Technology, 2001 
* *Projektipäällikkö: metsäteollisuuden muutoksessa 1954-2008*, Ossi Kokkonen, toimittanut Jyrki Koulumies. Helsinki: Metsäkustannus, 2014 (STH-julkaisuja, ISSN 1456-7415: 15) 

## Lähteet
(GI)

__NOTOC__

**(GI)** on yhdysvaltalaisen punk rock -yhtyeen Germsin studioalbumi, jonka julkaisi Slash Records lokakuussa 1979. Merkittävänä pidetyn yhtyeen Germsin albumi oli ensimmäisiä hardcore punk -albumeita.

## Kappaleet
#
#
#
#
#
#
#
#
#
#
#
#
#
#
#
#

## Arvostelut
* Popmatters: 7/10

## Lähteet
Aapo-Matti Salmi

**Aapo-Matti Salmi** (6. helmikuuta 1920 Mikkeli – 18. huhtikuuta 2005 Rovaniemi) oli suomalainen maatalous- ja metsätieteiden maisteri, rehtori ja eräkirjoja kirjoittanut kirjailija.

Salmi asui vuodesta 1951 alkaen Kittilässä ja sittemmin Muoniossa ja Rovaniemellä. Hän toimi oppikoulun biologian lehtorina vuodesta 1955 sekä kansalaisopiston ja oppikoulun rehtorina. Salmen eräaiheisia novelleja on julkaistu Otavan julkaisussa Eränkävijä ja Kariston julkaisussa Erämaailma. Salmi teki myös erä- ja luontoaiheisia ohjelmia Yleisradiolle ja Lapin Radioon. Hänet valittiin Lapin Vuoden Erämieheksi vuonna 1997 ansioistaan lappilaisen eräperinteen vaalijana ja tallentajana.

## Teoksia
* *Eränkäyntiin liittyviä luontoääniä – Viltartsläten* ; kaksi C-kasettia, koonnut Aapo-Matti Salmi. Metsästäjäin keskusjärjestö, Helsinki 1992
* *Kairojen kutsu* : eräkertomuksia. A.-M. Salmi, Kittilä 1999, 8. painos 2004
* *Kiehisiä tuntureitten tuntumasta* : eräkertomuksia. A.-M. Salmi, Kittilä 2001, 4. painos 2003

## Lähteet

## Aiheesta muualla
* Yle Areena Sattuipa Lapissa : Muonionjoen kalasaaliit 100 vuotta sitten, Aapo-Matti Salmen radiohaastattelu vuodelta 1962 : Muoniolainen maanviljelijä Oskari Alaniemi kertoo kalastuksesta Muonionjoella vuonna 1912
* Aapo-Matti Salmi eräjuttua tekemässä Naarman kairassa, mikrofoni ja nauhuri kädessä, Suomen Metsästysmuseon kuvakokoelma (Finna) 
* Aapo-Matti Salmi saaliinsa ja koiransa kanssa, Suomen Metsästysmuseon kuvakokoelma (Finna)
Keijo Talvisto

**Keijo (Keke) Talvisto** (7. tammikuuta 1928 Jyväskylä – 5. maaliskuuta 2018 Helsinki ) oli suomalainen pesäpalloilija. Hän pelasi Jyväskylän Kirissä ja sitten Myllykosken kilpaveikoissa. 

## Saavutukset
### Pelaajana
* 2 SM-hopeaa: 1949, 1952
* 2 SM-pronssia: 1950, 1951
* 2 Itä-Länsi-ottelua: 1948, 1949

## Lähteet
Kingdom Come: Deliverance

**Kingdom Come: Deliverance** on Warhorse Studiosin kehittämä ja Deep Silverin julkaisema roolipeli. Se julkaistiin maailmanlaajuisesti helmikuussa  PlayStation 4:lle, Windowsille ja Xbox Onelle.

Pelille on julkaistu jatko-osa *[[Kingdom Come Deliverance II]]*.

## Tarina
Peli sijoittuu keskiaikaiseen Böömiin, Pyhän saksalais-roomalaisen keisarikunnan valtakunnansäätyyn. Peli pyrkii olemaan historiallisesti tarkka. 

Tarina sijoittuu Böömissä riehuvaan sotaan vuonna 1403. Unkarin kuninkaan Sigismundin käskystä Kumaanit hyökkäävät Skalitziin tämän suurten hopeavarantojen vuoksi. Eräs verilöylyn selviytyjistä on päähenkilö Henry, paikallisen sepän poika. Varattomana ja kostonhaluisena Henry astuu lordi Radzig Kobylan palvelukseen.

Kingdom Come: Deliverancen yksi erikoisuuksista on haarautuvat vuoropuhelut pelinsisäisten NPC-hahmojen kanssa sekä avoimen maailman ympäristö, mikä saa pelaajan syventymään pelimaailmaan sisältäen aikaisen 1400-luvun aseita, vaatteita, taistelutekniikoita sekä arkkitehtuuria mitkä ovat kehitetty peliin yhdessä historioitsijoiden sekä arkkitehtien kanssa.

## Vaikutus

Pelin kehittänyt studio on ilmoittanut, että peliä tullaan käyttämään tšekkiläisessä yliopistossa keskiajan historian opetuksessa.

## Vastaanotto
GameSpot antoi pelille arvosanaksi 8/10 arvostellussaan.

Pelin versiot eri alustoilla ovat saaneet runsasta kritiikkiä julkaisuversiossa olleista ohjelmointivirheistä.

## Myynti
Peli myi kahdessa viikossa julkaisunsa jälkeen yli miljoona kappaletta eri alustoilla. Noin vuosi julkaisunsa jälkeen Kingdom Come: Deliverance oli myynyt kaksi miljoonaa kappaletta. Kesäkuuhun 2020 mennessä peli on myynyt kolme miljoonaa kappaletta ja 1,5 miljoonaa kappaletta ladattavaa sisältöä.

## Ääninäyttelijät

## Lähteet

## Aiheesta muualla
* 
*
Almuñécar

**Almuñécar** on kunta Andalusian itsehallintoalueella Espanjassa. Almuñécarin asukasluku on 27 135 (2017).

Foinikialaiset perustivat nykyisen Almuñécarin paikalle siirtokunnan nimeltä *Sexi* noin vuonna 800 eaa. Paikkakunnalle kehittyi tärkeää kalansuolauksen ja kalansäilönnän teollisuutta. Roomalaiset valloittivat alueen toisen puunilaissodan aikana 200-luvulla eaa. Vuonna 49 eaa. roomalaiset nimesivät kaupungin nimellä *Sexi Firmum Iulium*. Kalateollisuuden  tarpeita varten roomalaiset rakensivat 100-luvulla useita kilometrejä akvedukteja. Maurilaisaika alkoi vuonna 755, kun Abd ar-Rahman I valloitti seudun ja päättyi vuonna 1489 kristittyjen toimesta. Maurilaiset toivat sokeriruo'on viljelyn ja kehittivät kalateollisuutta. Maurilaisten aikana Almuñécariin rakennettiin myös paljon uusia katuja ja rakennuksia.

Almuñécarin kunnan alueella on kolme taajamaa: Almuñécar, La Herradura ja Velilla-Taramay.

## Kuvia


Tiedosto:Fábrica de salazón de pescado (Firmun Lulium Sexi). Piletas.jpg|Roomalaisajan kalatehdas
Tiedosto:Almuñécar. Castillo 1.jpg|Castillo de San Miguel
Tiedosto:Acueducto de Torrecuevas01.jpg|Roomalaisajan akvedukti  
Tiedosto:Playa San Cristóbal (Almuñécar)01.jpg|Playa de San Cristóbal
Tiedosto:La Herradura in Spain.jpg|Playa de la Herradura
Tiedosto:Almunecar town hall.jpg|Plaza de la Constitución
Tiedosto:Calle Alta del Mar Almunecar.jpg|Calle Alta del Mar
Tiedosto:Viaducto de Taramay.JPG| Autovía A-7 (Viaducto de Taramay) rakenteilla joulukuussa 2012.


## Lähteet

## Aiheesta muualla
Onneli, Anneli ja orpolapset

**Onneli, Anneli ja orpolapset** on Marjatta Kurenniemen kirjoittama lastenromaani. Ensimmäinen painos julkaistiin 1971, ja sen on kuvittanut Maija Karma. Teos on julkaistu myös osana yhteisniteissä *Onneli ja Anneli 1–2–3* sekä *Onnelin ja Annelin kootut kertomukset*. Kirja on julkaistu lisäksi Annu Valosen lukemana äänikirjana.

Kirjaan pohjautuva elokuva *[[Onneli, Anneli ja salaperäinen muukalainen]]* sai ensi-iltansa tammikuussa 2017. Elokuvan ohjasi Saara Cantell.

## Juoni
*Onneli, Anneli ja orpolapset* on jatkoa teoksille *[[Onnelin ja Annelin talo]]* sekä *[[Onnelin ja Annelin talvi (kirja)|Onnelin ja Annelin talvi]]*. Eräänä aamuna Ruusukujalle, Onnelin ja Annelin taloa vastapäätä olevalle tyhjälle tontille, aletaan rakentaa uutta taloa. Tontille nousee suuri, ruma tiilitalo, jonka ympärille rakennetaan korkea rauta-aita. Talo on uusi orpokoti, johon muuttaa kaksikymmentä orpolasta sekä ankara johtaja. Myöhemmin Anneli huomaa valitettavasti tuntevansa johtajan entuudestaan – hän on Annelin isän entinen taloudenhoitaja Minna Pinna.

Yhtenä kesäaamuna Onneli ja Anneli ovat menossa uimaan, kun he huomaavat laituriinsa kiinnitetyt lautan ja lautalla vieraan pojan. Poika on Pekki, joka on paennut vanhasta orpokodista. Karatessaan hän ei saanut mukaansa pikkuveljeään Timiä, ja etsiikin nyt uutta orpokotia, johon lapset on siirretty. Pekki suunnittelee ryöstöretkeä, jossa hän vapauttaisi Timin sekä muut lapset. Tytöt päättävät auttaa Pekkiä, ja kolmikko perustaa yhdessä rosvoliiton, jonka tehtävänä on pelastaa orpolapset Minna Pinnan hirmuvallasta. Rosvoliittoa ryhtyy tukemaan myös Vaaksanheimojen perhe, ja perheen poika Putti saakin pian tärkeän tehtävän. Ensimmäinen suunnitelma kuitenkin epäonnistuu, ja lasten pelastamiseksi tarvitaan muidenkin Ruusukujan asukkaiden – Tingelstiina, Tangelstiina ja Vekotiitus Vappusen sekä Urho ja Rosina Ulpukan – apua.

## Lähteet
*
### Viitteet
Iijoki (Laatokan Karjala)

**Iijoki**  eli **Ihalanjoki**  ( tai И́халанйо́ки) on Venäjällä Karjalan tasavallan Sortavalan piirissä virtaava joki, joka laskee Laatokan luoteisrantaan Iivedenselkään liittyvään Kumolanlahteen. 

## Joen kulku
Iijoki saa alkunsa Iso-Iijärven () eteläpäästä ja se virtaa pian Raivion () kylän itäpuolella sijaitsevien suomaiden (Iijoensuo, Jänisjoensuo ja Ahmasuo) läpi kohti kaakkoa, jossa se saapuu vaaran (Oinavaaran) länsipuolelle. Täällä siihen yhtyy 11 kilometriä pitkä Kalajoki (), joka on sen suurin sivujoki. Joki kääntyy vaaran kohdalla etelään päin ja alittaa sitten rautatien Ihalan kylän lähellä. Joki saapuu kangasmaastoon (Rapolankangas ja Kiriojankangas), jonne se on uurtanut uomalle syvät mutkaiset raviinit. Täällä kulkee valtatien A-121 Käkisalmen ja Lahdenpohjan välinen osuus, jonka joki alittaa. Se saapuu Lumivaaran kylään (), jossa se alittaa Lahdenpohjalle johtavan maantien. Viimeiset 7–8&nbsp;kilometriä joki mutkittelee kapeassa peltolaaksossa, jossa se virtaa kahden lammen välistä ja laskee Laatokkaan. Pellot ovat aikoinaan kuuluneet Kumolan kylälle.

## Luontoarvoja
Joessa on lohikalojen kutemiseen kelpaavia jokiosuuksia yhteensä 1,5&nbsp;hehtaaria. Ne jakaantuvat viiteen jokiosuuteen 12–21&nbsp;kilometrin päähän joensuusta. Lohi elää joessa kaksi ensimmäistä vuotta, jolloin 40&nbsp;% smolteista jättää joen ensimmäisinä. Lohen kehittymisestä Iijoessa ei ole tutkittua tietoa. Valuma-alueella elävä lohi viettää järvessä aikaa 2–3-vuotiaana. Nousu jokeen kutemaan alkaa heinäkuun lopulla ja päättyy juuri ennen kutemista lokakuun puolivälissä. Lohen noususta ei ollut vuoteen 2008 mennessä tutkittua tietoa.

Kontiovaarankoski.jpg|Kontiovaaran koski
Лахденпохский р-н, «Долина водопадов» на Иййоки, родник (3).jpg|Iijoen valuma-alueen lähteikkö
Лахденпохский р-н, ур.Каллиокоски, мост через Иййоки (1).jpg|Kalliokosken entinen silta Ihalan länsipuolella
Каллиокоски.ogg|Kalliokosken virtaus (video)
Лахденпохский р-н, Ихала, арочный мост (2).jpg|Ihalan vanhan tien kivisilta
New and old bridges across Iijoki.jpg|Valtatien uusi Ihalan silta
Bridge across Iijoki in Lumivaara (1).jpg|Lumivaara


## Vesistösuhteita
Iijoen valuma-alue kuuluu Nevan vesistössä Laatokan valuma-alueeseen ja valuma-alue sijaitsee lähes kokonaan Venäjällä Karjalan tasavallan Sortavalan piirissä. Latvavesistä pieni osa yltää Suomen puolelle Parikkalassa . Valuma-alueen pääuoma muodostuu joensuusta Isoon Iijärveen asti Iijoen uomasta. Ison ja Pienen Iijärven välissä virtaa parisataametrinen Reposalmenjoki. Yläjuoksun pääuomaa on vaikea päätellä kartoista, mutta jos valitaan valtioiden rajalla sijaitsevasta Kurkelanjärvestä ( ) alkava yli kilometrinen uoma, joudutaan ottamaan pääuomaan mukaan vesisreittiä Suomelle kuuluvasta Joutsenlammesta asti.

Valuma-alueen suurimpia järviä ovat Iso-Iijärvi ja Pieni-Iijärvi () sekä Kurkelanjärvi. Ne sijaitsevat valuma-alueen latvoilla Venäjän puolella.

## Huomioita

## Lähteet

## Aiheesta muualla
Koivumäki

**Koivumäki** on seuraavien henkilöiden sukunimi:

* Alpo Koivumäki (1939–2023), ITE-taiteilija
* Andrei Koivumäki (s. 1988), kiinteistöalan ammattilainen, sarjayrittäjä ja tietokirjailija
* Antti Koivumäki (1976–2002), runoilija ja muusikko
* Antti Koivumäki (s. 1993), futsalmaalivahti 
* Eero Koivumäki (1924–2013), kilpasoutaja
* Elina Koivumäki (s. 1977), juristi, tietokirjailija, ammattipuhuja ja yrittäjä
* Jukka Koivumäki (1930–2012), kestävyysjuoksija
* Keijo Koivumäki (1926–2017), kilpasoutaja
* Nina Luukkainen (o.s. *Koivumäki*, s. 1985), kilpajudoka
* Wesley Koivumäki, trubaduuri ja laulaja.

Koivumäki voi viitata myös paikkaan. Esimerkiksi:
* Koivumäki, kylä Heinävedellä
* Koivumäki, kylä Nousiaisissa
* Koivumäki, kylä Siilinjärvellä 
* Koivumäki, kylä Sonkajärvellä 
* Koivumäki, kylä Varkaudessa.
Meksikonkaivupyton

**Meksikonkaivupyton**, **meksikonkääpiöpyton**, **teräväpääpyton**, **loxocemuspyton** eli **keskiamerikanvälkekäärme** (*Loxocemus bicolor*) on käärmelaji, jota tavataan Meksikossa ja Keski-Amerikassa. Se on sukunsa ja heimonsa ainoa laji.

## Ulkonäkö ja koko
Meksikonkaivupyton on keskikokoinen käärme, yleensä alle metrin pitkä, mutta suurimmat yksilöt saavuttavat 1,5 metrin pituuden. Käärmeellä on lieriömäinen, lihaksikas ruumis. Sen silmät ovat pienet ja pupillit pystysuorat ja elliptiset. Meksikonkaivupytonilla on pieni suu ja lyhyt häntä.

## Levinneisyys ja elinympäristö
Meksikonkaivupyton elää matalilla ja kohtalaisilla korkeuksilla lounaisessa Meksikossa, Guatemalassa, Hondurasissa, El Salvadorissa, Nicaraguassa ja luoteisessa Costa Ricassa.
Sen elinympäristöön kuuluvat kosteat ja kuivat trooppiset metsät.

## Elintavat
Meksikonkaivupyton elää osittain maan alla. Se kaivaa päivisin koloja löysässä maaperässä tai mätänevissä lehdissä ylöspäin kääntyneellä kuonollaan. Öisin ja sateisina päivinä se hakeutuu maanpinnalle.

## Luokittelu
Meksikonkaivupytonin luokittelusta on kiistelty kauan. Suku luettiin aiemmin joko pytonkäärmeisiin, jättiläiskäärmeisiin tai välkekäärmeisiin, mutta nykyään sen katsotaan muodostavan oman heimonsa **Loxocemidae**. Molekyylitutkimukset ovat osoittaneet, että meksikonkaivupyton on läheisintä sukua pytonkäärmeille ja välkekäärmeille.

## Lähteet
Po pojas v nebe (DVD)

**Po pojas v nebe** () on venäläisen rock-muusikko Nikolai Noskov’n DVD, joka julkaistiin vuonna 2007.

## Kappaleet
# Začem
# Ja ne veru
# Po pojas v nebe
# Spasibo	
# Fenečka
# Pobud' so mnoj
# Zinmaja noč' 	
# Romans
# Sneg
# Ja nemodnij
# Gribnoj dožd'
# Eto zdorovo
# A na men'šeje ja ne soglasen

## Lähteet
Gunnar Wasastjerna

**Gunnar Evert Wasastjerna** (18. marraskuuta 1900 Helsinki – 17. syyskuuta 1980 Tornio) oli suomalainen ylilääkäri, lääkintöneuvos, uimari ja muistelmakirjailija.

Wasastjernan vanhemmat olivat lääketieteen lisensiaatti, valtiopäivämies Evert Viktor Wasastjerna (1862–1941) ja Hanna Maria Grenman. Hän pääsi ylioppilaaksi 1919 ja valmistui lääketieteen kandidaatiksi 1924, voimistelunopettajaksi 1927 ja lääketieteen lisensiaatiksi 1930.

Wasastjerna toimi Suojärven kunnallissairaalan lääkärinä 1931–1939, Lapin lääninsairaalan alilääkärinä 1939–1945, Taivalkosken aluelääkärinä 1945–1948 ja Tornion yleisen sairaalan ylilääkärinä vuodesta 1948. 

Wasastjerna harrasti yleisurheilua ja palloilua, mutta keskittyi vuodesta 1916 uintiin ja tennikseen, jossa nousi vuonna 1922 A-luokkaan. Panostettuaan uintiin hän voitti 100 metrin vapaauinnissa Suomen mestaruuden vuosina 1924 ja 1926 ja puolustusvoimien mestaruuden vuonna 1925 sekä vielä kolmannen sijan vuoden 1923 pohjoismaisessa maaottelussa Helsingissä. Vuonna 1926 hän ui Suomen ennätyksen 50 metrin vapaauinnissa (29,2). Sadalla metrillä paras aika oli 1.08,1. Sotien jälkeen Wasastjerna harrasti pistooliammuntaa ja tennistä, jossa hän saavutti 1950-luvulla Pohjois-Suomen ikämiesmestaruuksia.

Wasastjerna kuului vuosina 1924–1928 HSS:n ja vuodesta 1950 Tornion Verkkopalloseuran johtokuntaan (puheenjohtaja 1950–1960). Hän toimi uinninopettajana ja kuntovoimisteluryhmien vetäjänä ja sai Suomen Urheilun hopeisen ansiomitalin ja hopeisen ansiomitalin kullatuin ristein, STL:n ansiomerkin, HSS:n hopeisen ja Tornion Pyryn ansiomerkin, Suomen Voimistelu- ja Urheiluliiton ja Suomen Valtakunnan Urheiluliiton hopeiset plaketit. Wasastjernan seurat olivat HSS ja Tornion Verkkopalloseura.

## Teoksia
* *Raikkaita tuulahduksia lääkärin elämästä*. Pohjoinen, Oulu 1978

## Lähteet
Folio (albumi)

__NOTOC__
**Folio** on suomirock -yhtye Jay Lewis Gangin esikoisalbumi, joka julkaistiin omakustanteena 9. maaliskuuta 2018.

Albumilta on julkaistu singleinä kappaleet ”Liekki”, ”Taivas tietää sen”, ”Enkelit” ja ”Julma nainen”.

*Folion* kaikki kappaleet on sanoittanut Jay Lewis, lukuun ottamatta kappaletta ”Älä lähde pois”. Säveltämiseen ovat osallistuneet myös muut yhtyeen jäsenet. ”Älä lähde pois” on alun perin Skädäm -yhtyeen kappale vuodelta 1986. Skädämin laulaja ja yksi perustajajäsenistä oli Jay Lewis Gangissa soittava Frogley.

## Kappaleet
Kaikki kappaleet on sovittanut Jay Lewis Gang.

## Kokoonpano
### Yhtye
* Jay Lewis – laulu, basso, taustalaulu
* Daffy Terävä – kitara
* Frogley – rummut, laulu (kappaleet 5 ja 8), taustalaulu
* Jean Van – koskettimet, taustalaulu

### Lisämuusikot
* Päivi Lepistö – taustalaulu (”Liekki”)

## Lähteet
Urpo Pitkänen

**Urpo Pitkänen** (s. 1938 Pyhäjärvi Vpl ) on suomalainen opettaja ja eräkirjailija.

Pitkänen toimi vuodesta 1961 Kuhmon Niemiskylässä kansakoulun opettajana ja hän on harrastanut metsästystä, kalastusta, erävalokuvausta ja kenneltoimintaa. Hänen kirjoituksiaan on ilmestynyt Eränkävijässä sekä Metsästys ja kalastus-lehdessä. Lisäksi Pitkäsen tekstejä on julkaistu useissa eräantologioissa. 

## Teoksia
* *Eräselkosilla*. Ilias, Joensuu 2007
* *Salon viljaa ja veden antia* ; valokuvat Urpo Pitkänen. Ilias, Joensuu 2009
* *Juonikas kettu : eränovelleja. Myllylahti, Suomussalmi 2011
* *Erätarinoita ja elämää Karjalasta Kainuuseen''. Urpo Pitkänen, Kuhmo 2018

## Lähteet
Nauska (taiteilija)

**Nauska** eli **Jarmo Nauska** on suomalainen valokuvaaja. Hän voitti Soundin vuoden rock-valokuvaaja-palkinnon vuonna 2014. Nauskan kuvia on julkaistu lehtien lisäksi yli sadan levyn kannessa. Hän piti rockvalokuvanäyttelyn Bar Loosessa vuonna 2013. 

## Lähteet

## Aiheesta muualla
*
Hotel Hideaway

**Hotel Hideaway** on Planetmedian luoma, puhelinsovelluksena käytettävä yli 17-vuotiaille suunnattu graafinen chat-tyylinen verkkopeli, pelissä toimitaan omalla virtuaalihahmolla peliin rakennetuissa huoneissa muiden käyttäjien kanssa.

Peli on ollut sovelluskaupoista julkisesti ladattavissa elokuusta 2016 lähtien.

## Aiheesta muualla
* Pelin verkkosivut
Bernard Stevens

**Bernard Stevens** (1916–1983) oli brittiläinen säveltäjä. Ollessaan Royal College of Musicin opiskelijana hän voitti huomattavia sävellyspalkintoja. Toisen maailmansodan lopussa hän voitti Daily Express Victory Symphony -kilpailun teoksellaan *Symphony of Liberation*, jonka hän sävelsi asepalveluksensa aikana. Teos kantaesitettiin Lontoossa vuonna 1946. Stevensin muuhun tuotantoon kuuluu muun muassa kamariooppera *The Shadow of the Glen*.

Vuodesta 1948 Stevens oli itse Royal College of Musicin professori. Stevens oli vakaumuksellinen marxilainen. Tämä vaikutti hänen tuotantoonsa samoin kuin sen jäämiseen vähälle huomiolle sittemmin.

## Lähteet
Harri Varpomaa

**Harri Varpomaa** (s. 23. maaliskuuta 1938 Pori) on suomalainen Porissa asuva työnjohtaja ja kirjailija.

Varpomaan esikoisromaani *Rosvoja, ruplia ja romantiikkaa* kertoo porilaismiesten puolen vuoden mittaisesta työkeikasta Etelä-Venäjälle Volgan suistoon Astrakanin kaupunkiin. Myös seuraavan kirjan novellikokoelman *Mullivaunun morsiamet ja muita kertomuksia* kuudesta novellista viisi liikkuu Venäjällä suomalaisten komennusmiesten mukana. Kokoelman nimikkonovelli taas sijoittui jatkosodan loppuvaiheisiin Poriin. Rikosromaanin *Nuutti-tytöt* päähenkilönä on suuren omaisuuden perinyt Janne Johansson joka päättää tehdä ihmissieppauksen itävaltalaisen Natascha Kampuschin tapauksen innoittamana. 

## Teoksia
* *Rosvoja, ruplia, romantiikkaa* : romaani. Nordbooks, Kemi 2010
* *Mullivaunun morsiamet ja muita tarinoita*. Sunkirja, Pori 2012
* *Nuutti-tytöt* : rikosromaani. Nordbooks, Kemi 2014
* *Porilaisia* : novellikokoelma. Artain&Nord, Kemi 2022
* *Yli ymmärryksen* : jännitys/kauhu. Atrian&Nord, Kemi 2024

## Novellit
* *Mullivaunun morsiamet* : rikosnovelli teoksessa Rikos rautateillä, Kouvolan dekkari tapahtuman novellikilpailun parhaat 2008. Gummerus, Jyväskylä, 2008.

## Lähteet
Kuwait kesäolympialaisissa 1988

**Kuwait** osallistui vuoden 1988 kesäolympialaisiin Soulissa (Koreassa) kuudennen kerran historiassaan, mutta ei voittanut yhtään mitalia.

## Lähteet
* IOC Base
* Viralliset olympiaraportit 
* www.sports-reference.com
Xiaomi Redmi Note 3

**Xiaomi Redmi Note 3** on Xiaomin 27. marraskuuta 2015 julkaisema älypuhelin, jossa on esiasennettuna Android 5.1 "Lollipop" -käyttöjärjestelmä Xiaomin MIUI-käyttöliittymällä.

## Tekniset tiedot
### Muotoilu
Xiaomi Redmi Note 3 -älypuhelimessa on 5,5-tuumainen näyttö Full HD-resoluutiolla.

### Fyysiset osat
Laitteesta löytyy MediaTek Helio X10 MT6795-prosessori. Laitteessa on 3 gigatavua RAM-muistia ja 32&nbsp;gigatavua sisäistä muistia. Puhelimen muisti on laajennettavissa enintään 32 gigatavun microSD-kortilla.

#### Kamerat ja multimedia
Laitteessa on 13 megapikselin takakamera. Etukameran tarkkuus on puolestaan 5 megapikseliä.

Videokuvaus voidaan tehdä 1080p (Full HD) -resoluutioilla.

### Ohjelmisto
Julkaisuhetkellä laitteessa oli esiasennettuna Android 5.1 "Lollipop".

Myöhemmin laitteeseen on tullut päivitys Android 6.0 "Marshmallow" -versioon.

Molemmat versiot toimivat Xiaomin MIUI-käyttöliittymällä.

## Lähteet
https://www.phonearena.com/phones/Xiaomi-Redmi-Note-3_id9803
Bjarne Pettersson

**Bjarne Christian Johannes Pettersson** (s. 25. lokakuuta 1947 Korppoo) on suomalainen kunnallismies, joka toimi Maarianhaminan kaupunginjohtajana.  

Bjarne Pettersson syntyi luotsi Leonard Petterssonin ja kauppias Hjördis Pettersonin perheeseen. Hän tuli ylioppilaaksi 1966 ja valmistui valtiotieteen  maisteriksi 1972. Maarianhaminan kaupunginsihteerinä Pettersson toimi 1974–1999 ja 2004–2006. Hän oli Maarianhaminan vt. kaupunginjohtaja 2000–2003 ja kaupunginjohtaja vuodesta 2007. Pettersson jäi tästä tehtävästä eläkkeelle keväällä 2011, hänen seuraajakseen valittiin Edgar Vickström.

## Lähteet
Expedition to the Barrier Peaks

**Expedition to the Barrier Peaks** on Gary Gygaxin Dungeons & Dragons -roolipeliin kirjoittama tieteisfantasiaseikkailu. Tapahtumat sijoittuvat pudonneeseen avaruusalukseen, jonka miehistö on kuollut tuntemattomaan sairauteen. Pelaajien on kerättävä värillisiä avainkortteja päästäkseen juonessa eteenpäin.

Muut S-sarjan seikkailut ovat S1 Tomb of Horrors, S2 White Plume Mountain ja S4 Lost Caverns of Tsojcanth.

## Vastaanotto
Lapsena Dungeons & Dragonsia pelannut Stephen Colbert piti seikkailua suosikkinaan.

## Lähteet
Xiaomi Redmi Pro

**Xiaomi Redmi Pro** on Xiaomin 6. elokuuta 2016 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä Xiaomin MIUI-käyttöliittymällä.

## Tekniset tiedot
### Muotoilu
Xiaomi Redmi Pro -älypuhelimessa on 5,5-tuumainen näyttö Full HD-resoluutiolla.

### Fyysiset osat
Laitteesta löytyy MediaTek Helio X25 MT6797T-prosessori. Laitteessa on 4 gigatavua RAM-muistia ja 128&nbsp;gigatavua sisäistä muistia.

#### Kamerat ja multimedia
Laitteessa on 13 megapikselin ja 5 megapikselin takakamerat eli (kaksoiskamera). Etukameran tarkkuus on 5 megapikseliä.

Videokuvaus voidaan tehdä 1080p (Full HD) -resoluutioilla 30fps.

### Ohjelmisto
Julkaisuhetkellä laitteessa oli esiasennettuna Android 6.0 "Marshmallow" Xiaomin MIUI-käyttöliittymällä.

## Lähteet
https://www.phonearena.com/phones/Xiaomi-Redmi-Pro_id10194
Game Night (elokuva)

__NOTOC__

**Game Night** on vuonna 2018 ensi-iltansa saanut yhdysvaltalainen komediaelokuva, jonka ovat ohjanneet John Francis Daley ja Jonathan Goldstein. Se sai ensi-iltansa 23. helmikuuta 2018 Yhdysvalloissa ja 2. maaliskuuta 2018 Suomessa.

## Juoni
Kaveriporukka järjestää säännöllisesti peli-iltoja. Yksi heistä ehdottaa seuraavaksi peli-illaksi murhamysteeriä kotonaan, uudessa huvilassaan. Hän lupaa voittajalle palkinnoksi auton. Kun murhamysteeri alkaa, oikeat rikolliset kidnappaavatkin hänet huumevelkojen takia. Kukaan pelaajista ei epäile mitään, vaan pelaajat jakautuvat tiimeihin ja alkavat pelata peliä aivan normaalisti vihjeiden perusteella.

## Näyttelijät

## Arvostelut
* *[[Aamulehti]]*: 
* *[[Tv-maailma]]': 
*Aamulehden* Antti Lähde nautti elokuvasta, koska se ei ota itseään liian vakavasti. Hauskuus syntyy hänestä varsinaisten vitsien sijaan Batemanin ja McAdamsin olemuksesta, hahmojen reaktioista tilanteisiin, kommunikaation vaivalloisuudesta, arkisesta tilannekomiikasta sekä absurdin ja vakavan kohtaamisesta. *Tv-maailman'' Pekka Erosen mielestä elokuvan heppoinen alku pettää, koska elokuva jatkuu erittäin onnistuneena murhapeli-idean muunnelmana.

## Lähteet
Jalkapallon alle 19-vuotiaiden Euroopan-mestaruuskilpailut 2018

**Jalkapallon alle 19-vuotiaiden Euroopan-mestaruuskilpailut 2018** pelattiin Suomessa 16.–29. heinäkuuta 2018 Seinäjoella ja Vaasassa. Turnaukseen osallistui kahdeksan maata, jotka arvottiin kahteen neljän joukkueen alkulohkoon. Euroopan jalkapalloliitto UEFA myönsi isännyyden Suomelle joulukuussa 2016.

Turnaus toimi myös karsintana Puolassa vuonna 2019 järjestettäviin alle 20-vuotiaiden maailmanmestaruuskilpailuihin. Molempien alkulohkojen kaksi parasta saivat paikan kisoihin. Lisäksi alkulohkojen kolmanneksi sijoittuneet pelasivat 26. heinäkuuta Seinäjoella karsintaottelun pääsystä MM-kisoihin.

Portugali voitti turnauksen voitettuaan loppuottelussa Italian jatkoajan jälkeen lukemin 4–3.

## Karsinnat
Isäntämaa Suomen lisäksi turnaukseen osallistuvat seitsemän maata selvisivät kaksivaiheisen karsinnan jälkeen. Karsinnan ensimmäinen osa pelattiin syksyllä 2017, ja toinen osa maaliskuussa 2018.

## Pelipaikat

## Lohkovaihe
### Lohko A

----

----

### Lohko B

----

----

## Pudotuspelit
### Alle 20-vuotiaiden MM-karsinta
Alkulohkojen kolmanneksi sijoittuneet pelaavat 26. heinäkuuta Seinäjoella karsintaottelun pääsystä vuoden 2019 alle 20-vuotiaiden MM-kisoihin.

### Välierät

----

### Loppuottelu

## Lähteet

## Aiheesta muualla

*Turnauksen virallinen kotisivu UEFA.
Nasir al Vahiši

**Nasir Äbd al Karim al Vahiši** (1. lokakuuta 1976 Mukaira, al-Baida, Pohjois-Jemen – 9. kesäkuuta 2015 al-Mukalla, Hadramautin maakunta, Jemen) oli jemeniläinen itsenäisyysliikkeen johtaja. Hän toimi Arabian niemimaan tukikohdan eli al-Qaidan johtajana vuodesta 2009 lähtien. Yhdysvaltain armeija murhasi hänet vuonna 2015.

## Elämä
Al Vahiši syntyi vuonna 1976. Hän vietti aikaa uskonnollisissa opistoissa. Vuonna 1998 hän matkusti Afganistaniin ja liittyi siellä al-Qaidaan. Hän toimi järjestön perustajan Osama bin Ladenin henkilökohtaisena avustajana. Joulukuussa 2001 al Vahiši soti Tora Boran yhteenotossa, jossa Britannia, Pohjoinen liitto, Saksa ja Yhdysvallat joukkosurmasivat Afganistanin islamilaisen emiirikunnan jäseniä. Emiirikunnan jäseniä on kerrottu kuolleen 200 ja liittouman jäseniä ei yhtään. Sen jälkeen al Vahiši joutui pakenemaan Iraniin, jossa hänet pidätettiin. Vuonna 2003 Al Vahiši kuljetettiin Jemeniin. Häntä pidettiin vangittuna Sanaassa. Helmikuussa 2006 hän ja 22 muuta al-Qaidan jäsenyydestä epäiltyä ihmistä pääsi karkaamaan vankilasta. Suurin osa heistä vangittiin uudelleen tai murhattiin. Al Vahiši ja Qasim al Raimi eivät jääneet kiinni.

Al Vahiši on väitetty toimineen Jemenin al-Qaidan kokoamisessa saaden mukaan uusia ihmisiä ja Afganistanista ja Irakista palkattuja kokeneita sotilaita. Jemenin keskushallitusta vastustavat heimot tuki heitä ja ryhmän suosio kasvoi uusilla alueilla.

Tammikuussa 2009 al Vahiši kertoi Jemenin ja Saudi-Arabian al-Qaidojen yhdistyvän Arabian niemimaalla kilvoittelua käyväksi järjestötukikohdaksi.

Toukokuussa 2012 al-Qaidan johtaja Aiman al-Zawahri nimitti al Vahišin al-Qaidan yleiseksi hallintojohtajaksi.

9. kesäkuuta 2015 Yhdysvallat murhasi al Vahišin lennokin tiputtamilla ammuksilla. 16. kesäkuuta Niemimaan al-Qaida ilmoitti, että al Vasiši oli kuollut pommituksessa. Hänen seuraajakseen valittiin Qasim al Raimi.

## Lähteet
Vuoden 2018 talviparalympialaisten mitalitaulukko

**[[Talviparalympialaiset 2018|Vuoden 2018 talviparalympialaisten]]** mitalitaulukko. Maiden järjestys on ensin kultamitalien määrän mukaan, sitten hopea- ja lopuksi pronssimitalien mukaan. Jos tuon jälkeen maiden mitalimäärä on sama, maat ovat jaetulla sijalla aakkosjärjestyksessä. Tätä järjestämistapaa käyttävät Kansainvälinen olympiakomitea ja IAAF.

Miesten maastohiihdossa jaettiin kaksi pronssimitalia kahden kilpailijan saatua täsmälleen saman ajan.




## Lähteet

## Aiheesta muualla
* pyeongchang2018.com
Janakkalan lukio

**Janakkalan lukio** on Janakkalassa sijaitseva lukio. Lukio syntyi, kun Tervakosken ja Turengin lukiot yhdistyivät 1.8.2013.

Yleislinjan lisäksi Turengin toimipisteessä toimii urheilulinja. Opiskelijoita lukiossa on yhteensä noin 260. Koulun rehtorina toimii Timo Hillman.

## Historiaa

### Turengin lukio
Turengin lukion toiminta alkoi vuonna 1960 perustetun Turengin yhteiskoulun yhteydessä. Lukion toiminta alkoi vuonna 1964, jolloin 26 opiskelijaa aloitti lukio-opintonsa. Keskiarvoraja lukioon oli 6,5. Lukio jakautui kahteen ryhmään, humanistiseen ja matemaattiseen. Humanistisella linjalla opiskeltiin erityisesti kieliä. Valikoimasta löytyi saksa, englanti ja latina. Matemaattisella linjalla opiskelu painottui matematiikkaan, jota opiskeltiin kahdeksan tuntia viikossa. Ryhmävalinnan lisäksi opiskelijat saivat valita opiskeltavaksi joko psykologian tai biologian.

Ensimmäiset ylioppilaat valmistuivat vuonna 1967. Tuolloin valmistuneita opiskelijoita oli 15. Valmistuneet oppilaat istuttivat päättäjäispäivän aamuna koulun pihaan itsenäisyyden kuusen, joka edelleen tänäkin päivänä sijaitsee ja kasvaa samaisella paikalla.

Vuonna 2009 Turengin lukiossa alkoi urheilulinja. Tuolloin opiskelunsa linjalla aloitti 12 opiskelijaa.

### Tervakosken lukio
Tervakosken lukion toiminta alkoi myöskin Tervakoskelle vuonna 1947 perustetun yhteiskoulun yhteydessä. Lukio perustettiin vuonna 1962.

### Koulujen yhdistyminen Janakkalan lukioksi
Janakkalan kunnanvaltuusto päätti kokouksessaan 14.1.2013, että Janakkalan kaksi lukiota yhdistetään hallinnollisesti. Janakkalan lukio perustettiin virallisesti 1.8.2013. Koulun rehtorina aloitti entisen Tervakosken lukion rehtori Sinikka Luoma (ent. Pulkkinen).

## Koulurakennusten historiaa

### Turenki
Katso Turengin yhteiskoulu

### Tervakoski
Katso Tervakosken yhteiskoulu

## Opiskelu ja toiminta nykyään

Janakkalan lukio jakoi Parolan lukion kanssa ensimmäisen sijan STT:n lukiovertailussa Kanta-Hämeen lukioista vuonna 2017. STT:n lukiovertailussa ylioppilastutkintomenestystä verrataan lukiolaisten lähtötasoon. Taasen Ylen tekemässä listauksessa, jossa lukiot listataan pelkän ylioppilastutkintomenestyksen perusteella, Janakkalan lukio sijoittui sijalla 72 ollen Kanta-Hämeen toiseksi paras.

Keskiarvorajat Janakkalan lukioon vuonna 2021 olivat Tervakosken toimipisteeseen 7,08, Turengin toimipisteeseen 7,00 ja urheilulinjalle 7,00.

## Rehtorit

### Turengin lukio
* 1960 (Tervakosken yhteiskoulu)
* Teuvo Ylöstalo, 1976–1994
* Marja-Leena Mahlamäki (ent. Kekki), 1994 – lokakuu 2012
* Raimo Laurila, lokakuu 2012–2013

### Tervakosken lukio
* Aimo Markkula (Tervakosken yhteiskoulu), 1962–...
* Mikko Vähäkangas, 1976–...
* Lea Ahonen, ... – helmikuu 2011
* Sinikka Luoma (ent. Pulkkinen), helmikuu 2011 – 2013

### Janakkalan lukio
* Sinikka Luoma (ent. Pulkkinen), 2013–2014
* Timo Hillman, 2014–

## Lähteet

## Aiheesta muualla
* Lukion kotisivut
The Conscious Daughters

**The Conscious Daughters** oli yhdysvaltalainen hip hop -duo San Franciscon lahden ympäristöltä Kaliforniasta, joka koostui **Carla ”CMG” Greenestä** ja vuonna 2011 menehtyneestä **Karryl ”Special One” Smithistä**. Duo allekirjoitti levytyssopimuksen Parisin levy-yhtiön Scarface Recordsin kanssa vuonna 1993 sen jälkeen, kun he olivat antaneet hänelle demokasetin yökerhossa. Paris julkaisi duon ensimmäisen studioalbumin *[[Ear to the Street]]*. 

The Conscious Daughters sai kotimaista suosiota julkaistessaan hittisinglen ”Somethin’ to Ride To (Fonky Expedition)” vuonna 1994. Pian tämän jälkeen he allekirjoittivat levytyssopimuksen Priority- ja EMI-levy-yhtiöiden kanssa ja julkaisivat toisen albuminsa *[[Gamers]]*. Tämän jälkeen duo teki useita kollaboraatioita, projekteja ja televisioesiintymisiä, muun muassa suosituissa televisio-ohjelmissa *[[Rap City]]* ja *[[Soul Train]]* sekä suositulla televisiokanavalla MTV Jams.

10. joulukuuta 2011 Smith löydettiin kotoaan kuolleena. Hänen kuolinsyytään ei aluksi saatu selville, mutta arvioitiin johtuvan hänen keuhkoihin päätyneestä veritulpasta.

## Diskografia
### Studioalbumit
**[[Ear to the Street]]* (1993)
**[[Gamers]]* (1996)
**[[The Nutcracker Suite]]* (2009)

### Sooloprojektit
*CMG – *[[The Jane of All Trades]]* (2011)

### Singlet
*”Somethin’ to Ride To (Fonky Expedition)” (1993)
*”We Roll Deep” (1993)
*”Sticky Situation” (1993)
*”Gamers” (1996)

## Lähteet
Esther Hayut

**Esther Hayut** (, s. lokakuu 1953) on israelilainen tuomari ja maan korkeimman oikeuden puheenjohtaja. Ennen nimitystään vuonna 2017 hän toimi korkeimman oikeuden tuomarina 15 vuotta. Puheenjohtajana hän voi toimia enintään vuoteen 2023, jolloin hän täyttää 70 vuotta ja joutuu jäämään eläkkeelle.

Hayut syntyi Herzliyassa, Tel Avivin hallintoalueen pohjoisosassa. Hänen vanhempansa olivat holokaustista selvinneitä, ja Hayut syntyi maahanmuuttajien leirillä. Hän opiskeli lakia Tel Avivin yliopistossa ja valmistui vuonna 1977. Hayut työskenteli juristi ja ministeri Haim Josef Zadokin yrityksessä vuosina 1977–1985, ja perusti sitten lakitoimiston miehensä David Hayutin kanssa. Vuodesta 1990 lähtien hän toimi tuomarina Tel Avivissa, ja vuonna 2003 hänet nimitettiin korkeimpaan oikeuteen. Tuomioistuimen puheenjohtajaksi hänet nimitettiin, kun hänen edeltäjänsä Miriam Naor saavutti pakollisen eläkeiän eli 70 vuotta. Hayut vannoi valansa 26. lokakuuta 2017. Hän on Israelin korkeimman oikeuden kolmas naispuolinen puheenjohtaja.

## Lähteet

## Aiheesta muualla
TUL:n jalkapallomestaruuskilpailut 1943

**TUL:n jalkapallomestaruuskilpailut 1943** olivat 30. kertaa järjestetyt Työväen Urheiluliiton jalkapallomestaruuskilpailut. Mestaruuden voitti Tampereen Pallo-Veikot, joka kohtasi loppuottelussa Helsingin Kullervon. Jatkosodan vuoksi TUL:n mestaruudesta oli edellisen kerran pelattu vuonna 1940. 

Helsingissä pelattu ensimmäinen loppuottelu päättyi jatkoajankin jälkeen tasatulokseen, vaikka TPV lähti otteluun seitsemällä varamiehellä. Uusintaottelu pelattiin kahden viikon kuluttua Tampereella. Sateen kastelemalla kentällä raskaissa olosuhteissa käyty ottelu päätyi TPV:n voittoon maalein 1–0.

## Loppuottelu

### Uusintaottelu

## Lähteet
Roni Laasonen

**Roni Oskari Laasonen** (s. 12. syyskuuta 1994) on suomalainen salibandyn pelaaja. Kaudesta 2011–2012 hän edusti SalibandySeura Viikinkejä, joka pelasi Suomen korkeimmalla sarjatasolla Salibandyliigassa. Salibandyseurat SalibandySeura Viikingit ja Tapanilan Erä fuusioituivat kaudelle 2016–2017 uudeksi seuraksi nimeltä EräViikingit, jota Roni on edustanut kaudesta 2016–2017 lähtien
TUL Cup 1973

**TUL Cup 1973** oli 34. kerran järjestetty Työväen Urheiluliiton jalkapallomestaruuskilpailu. Mestaruudesta pelattiin ensimmäistä kertaa sitten vuoden 1955, jolloin TUL:n ja Suomen Palloliiton sarjat yhdistettiin 1919 lähtien jatkuneen hajaannuksen jälkeen. Samalla otettiin käyttöön myös kilpailun nykyinen nimi. Turnaukseen osallistui 70 joukkuetta, joista alueellisten karsintojen jälkeen piirien parhaat pelasivat cup-systeemillä mestaruudesta. 

Loppuottelussa Kemin Into voitti Suolahden Urhon maalein 5–0. Innon joukkueessa oli kaikkiaan 11 pelaajaa, jotka olivat edustaneet seuraa sen ainolla pääsarjakaudella vuonna 1970. Into voitti 1973 myös II divisioonan pohjoislohkon ja nousi sarjaporrasta ylemmäs.

Vuonna 1973 oli ensimmäistä kertaa jaossa kilpailun uusi kiertopalkinto *Sulo Penttilän malja*. Metallityöväen Liiton lahjoittama palkinto nimettiin järjestön pitkäaikaisen puheenjohtajan Sulo Penttilän mukaan. 

## Ottelukaavio
Kemin Into arvottiin suoraan puolivälieriin.

## Loppuottelu

## Mestarit
Kemin Innon pelaajat: Timo Haapa, Tuomo Haapa, Aatos Harju, Martti Hillervo, Olavi Kellokangas, Kari Kotkansalo, Risto Kovaniemi, Kari Malinen, Raino Manniala, Jarkko Markkio, Erkki Metso, Juhani Myllyoja, Olavi Niskanen, Jarmo Palonen, Tauno Piipponen, Jorma Pulkkinen, Jouko Rissanen, Markku Tainio; valmentajat: Timo Tainio, Kaarlo Salmi.

## Lähteet
Arthur Wills

**Arthur Wills** OBE (19. syyskuuta 1926 – 30. lokakuuta 2020) oli brittiläinen säveltäjä ja urkuri. Hän toimi musiikin johtajana Elyn tuomiokirkossa vuosina 1958–1990 ja Royal Academy of Musicin professorina 1964–1992. Hän on pitänyt resitaaleja eri maanosissa ja tehnyt useita levytyksiä niin solistina kuin Elyn kuoron kanssa. Willsin sekulaariin tuotantoon kuuluu laulusarjoja ja *Winston and Julia* -ooppera. Hän on ollut myös tuottelias urkusäveltäjä. 

Wills julkaisi kirjan *Organ* (1984), ja häneltä on myös ilmestynyt muistelmateos *Full with Wills* (2007).

## Lähteet
Currarinon oireyhtymä

**Currarinon oireyhtymä** on perinnöllinen oireisto, joka aiheuttaa epämuodostumia ristiluussa, peräaukossa ja peräsuolessa. Samassa yhteydessä saattaa esiintyä teratooma etenkin ristiluun seudulla. Currarinon oireyhtymä periytyy autosomissa dominoivasti. Usein siihen liittyy ummetusta ja korostunut infektiotaipumus.

Currarinon oireyhtymä johtunee kromosomissa 7 sijaitsevan MNX1-geenin virheestä. Ensimmäisenä oireiston kuvasi Guido Currarino (1981).

## Lähteet
X-Road

**X-Road**-ohjelmisto on tietoturvallinen integraatioratkaisu julkisen internetissä tapahtuvaan tietojen vaihtoon. X-Roadin avulla voidaan siirtää tietoturvallisesti ja vakioidusti tietoja eri toimijoiden tietovarantojen ja palveluiden välillä. X-Road perustuu hajautettuun arkkitehtuuriin, mutta mukana olevien toimijoiden hallinnointi tapahtuu keskitetysti. X-Road varmistaa siirrettävän tiedon luottamuksellisuuden, eheyden ja aitouden tiedonsiirron osapuolien välillä.

X-Roadia käytetään Virossa kansallisen X-tee integraatioratkaisun ja Suomessa Suomi.fi-palveluväylän teknisenä alustana. X-Road mahdollistaa kahden sitä teknisenä alustana hyödyntävän integraatioratkaisun kytkemisen toisiinsa, jolloin organisaatioiden tarjoamien palveluiden hyödyntäminen integraatioratkaisujen välillä on mahdollista samalla tavalla kuin yksittäisen integraatioratkaisun sisällä. Suomi ja Viro ovat liittäneet kansalliset integraatioratkaisunsa toisiinsa 7.2.2018, joka mahdollistaa rajat ylittävän tiedon vaihdon maiden välillä.

Nordic Institute for Interoperability Solutions (NIIS) on Suomen ja Viron yhdessä perustama voittoa tavoittelematon organisaatio, joka on vastuussa X-Roadin ydinkomponenttien kehittämisestä. NIIS on vastuussa mm. seuraavista X-Road-ohjelmiston kehittämiseen liittyvistä kokonaisuuksista:
* lähdekoodin hallinta, kehittäminen, laadunvarmistus ja auditointi
* dokumentaation ylläpito ja hallinnointi
* liiketoimintavaatimusten ja teknisten vaatimusten hallinnointi
* kehityksen kilpailuttaminen
* lisensointiin ja jakeluun liittyvien periaatteiden kehittäminen ja täytäntöönpano
* kakkostason tuen tarjoaminen NIIS:in jäsenille
* Kansainvälinen yhteistyö.

X-Road on alkujaan kehitetty Virossa Viron tietojärjestelmäviraston Estonian State Information Systems Department toimesta ja sen ensimmäinen versio otettiin Virossa käyttöön vuonna 2001.

X-Roadin lähdekoodi on julkaistu GitHub:issa MIT-lisenssillä ja on maksutta kenen tahansa vapaasti hyödynnettävissä.

X-Road on Viron tietojärjestelmäviraston Riigi Infosüsteemi Amet (RIA) rekisteröimä tuotemerkki.

## Katso myös
* Kansallinen palveluväylä

## Lähteet
Nää kaikki kertoo susta

**Nää kaikki kertoo susta** on Ida Paulin ja Kalle Lindrothin muodostaman duon esikoisalbumi, joka julkaistiin 9. maaliskuuta 2018. Albumi saavutti ennakkoon platinalevyyn oikeuttavan 20 miljoonan striimin rajan. Albumi nousi ensimmäisellä listaviikollaan Suomen virallisen albumilistan neljänneksi, ollen samalla viikolla kahdeksanneksi eniten myyty fyysinen äänite Suomessa. Toisella viikollaan se nousi albumilistan toiseksi.

Ennen albumin julkaisua siltä ehdittiin julkaista kuusi singleä, joista ensimmäinen (”Hakuammuntaa”) heinäkuussa 2016.

## Kappaleet

## Arvostelut
* Aamuset: *positiivinen*

## Lähteet

## Aiheesta muualla
* ''Nää kaikki kertoo susta'' Spotifyssa
Ear to the Street

**Ear to the Street** on yhdysvaltalaisen hip hop -duon The Conscious Daughtersin esikoisalbumi, joka julkaistiin Priority Recordsin jakelemalla Scarface Recordsilla 30. marraskuuta 1993. Albumin tuotti rap-artisti Paris. *Ear to the Street* oli *[[Billboard]]*-musiikkilistoilla menestys, sijoittuen Top Heatseekers -listan sijalle 7., Top R&B/Hip-Hop Albums -listan sijalle 25. ja Billboard 200 -listan sijalle 126. 

## Kappaleet
#Princess of Poetry 
#Shitty Situation
#TCD in da Front
#Somethin’ to Ride To (Fonky Expedition)
#We Roll Deep
#Showdown (featuring Paris)
#Wife of a Gangsta
#Dex Dog
#Crazybitchmadness
#Da Mac Flow
#What’s a Girl to Do?

## Lähteet
Sutter Creek (Kalifornia)

**Sutter Creek** on kaupunki Amadorin piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden  väestönlaskennassa 2 501. Kaupungin pormestarina toimii nykyisin James Swift. Sutter Creek kuuluu Kalifornian 4. vaalipiirin, ja kongressin edustajainhuoneessa sitä edustaa republikaanisen puolueen Tom McClintock.

## Kuvia kaupungista

Tiedosto:SutterCreek1853.jpg|Sutter Creek vuonna 1853
Tiedosto:2009-0724-CA-SutterCreek.jpg|Old Route 49
Tiedosto:2009-0724-CA-SutterCreek-CH.jpg|Sutter Creekin auditorio toimii myös kaupungintalona ja poliisiasemana


## Lähteet
Xiaomi Redmi Note 4

**Xiaomi Redmi Note 4** on Xiaomin 23. tammikuuta 2017 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä Xiaomin MIUI-käyttöliittymällä.

## Tekniset tiedot
### Muotoilu
Xiaomi Redmi Note 4 -älypuhelimessa on 5,5-tuumainen näyttö Full HD-resoluutiolla.

### Fyysiset osat
Laitteesta löytyy Qualcomm Snapdragon 625 8953-prosessori. Laitteessa on 4 gigatavua RAM-muistia ja 64&nbsp;gigatavua sisäistä muistia. Puhelimen muisti on laajennettavissa enintään 128 gigatavun microSD-kortilla.

#### Kamerat ja multimedia
Laitteessa on 13 megapikselin takakamera. Etukameran tarkkuus on puolestaan 5 megapikseliä.

Videokuvaus voidaan tehdä 1080p (Full HD) -resoluutioilla 30fps.

### Ohjelmisto
Julkaisuhetkellä laitteessa oli esiasennettuna Android 6.0 "Marshmallow".

Myöhemmin laitteeseen on tullut päivitys Android 7.0 "Nougat" -versioon.

Molemmat versiot toimivat Xiaomin MIUI-käyttöliittymällä.

## Lähteet
https://www.phonearena.com/phones/Xiaomi-Redmi-Note-4_id10212
Onneli, Anneli ja nukutuskello

**Onneli, Anneli ja nukutuskello** on Marjatta Kurenniemen kirjoittama lastenromaani. Ensimmäinen painos julkaistiin 1984, ja sen on kuvittanut Maija Karma. Kirja on Onneli ja Anneli -sarjan neljäs osa. Se on myös osana yhteisniteessä *Onnelin ja Annelin kootut kertomukset*. Lisäksi se on julkaistu Annu Valosen lukemana äänikirjana.

## Juoni
Ruusukujalla ollaan kevätpuuhissa. Tingelstiinan ja Tangelstiinan puutarhasta korjataan vappua varten ilmapallo- ja vappuhuiskasatoa. Vekotiitus puolestaan on saanut valmiiksi hienoimmain keksintönsä: nukutuskellon, jonka soitto vaivuttaa ihmiset uneen. 

Kesää kohti mentäessä alkaa kuitenkin tapahtua ikäviä asioita. Joki haisee kamalalle, lapset saavat uituaan ihottumaa ja vedestä nousee kuolleita kaloja. Lisäksi Ruusukujalle marssii kolme työmiestä – pääylioikaisuinsinööri Oskari Oikotie sekä hänen apulaisensa Ville Virstaväärä ja Valtteri Vaaksavaara. Oikotie ilmoittaa Tingelstiinan ja Tangelstiinan talon ja puutarhan olevan uuden moottoritien linjalla. Ajomatkaa kaupungilta uudelle hajuvesitehtaalle on saatava lyhennettyä. 

Ruusukujan asukkaat ovat huolestuneet joen tilasta, ja Onneli, Anneli sekä Pekki lähtevät veneellä tutkimaan joen yläjuoksua. Joen pilaantuminen johtuu hajuvesitehtaasta, joka laskee jätevettä suoraan jokeen. Lisäksi paljastuu, että koko hajuvesitehdas on huijausta, jolla on tarkoitus kerätä kaupunkilaisten rahat. Ruusukujalaiset eivät kuitenkaan jää toimettomiksi vaan päättävät pelastaa sekä joen että Tingelistangelis-puutarhan.

## Lähteet
*
### Viitteet
Rotaksaanit

**Rotaksaanit** ovat orgaanisia yhdisteitä, joiden rakenteessa makrosyklinen rengasrakenne ympäröi akselina toimivaa lineaarista orgaanista ketjua. Lineaarisen ketjun päissä on suuret ryhmät siten, että rengasrakenne ei pääse liukumaan pois akselilta. Renkaan ja akselin välillä ei ole kovalenttisia sidoksia. Makrosyklinen rengas kykenee liikkumaan vapaasti akselina toimivaa orgaanista molekyyliä pitkin. Rotaksaanit ovat keskeisiä supramolekulaarisen kemian tutkimuskohteita ja niillä on mahdollisesti käyttöä nanokytkiminä ja molekyylikoneissa.

Rotaksaanien nimeämiseen on neljä sääntöä. Rotaksaanin nimessä ensimmäiseksi tulee hakasulkeisiin numero, joka kertoo rotaksaanin komponenttien määrän. Esimerkiksi akselista ja yhdestä makrosyklisestä renkaasta koostuva rotaksaani on [2]rotaksaani. Seuraava osa nimessä kertoo akselin rakenteen, kolmas osa makrosyklisen renkaan rakenteen ja viimeiseksi tulee pääte rotaksaani.

Rotaksaanien valmistamiseen on kaksi yleisesti käytettyä tapaa: niin kutsuttu statistinen tapa ja ohjattu synteesi. Statistisessa tavassa syntetisoidaan akseli ja rengasrakenteen avoketjuinen esiaste. Tämän jälkeen rengasrakenne suljetaan esimerkiksi alkeenien metateesillä. Ohjattu synteesi on usein tehokkaampi ja siinä käytetään apuna koordinoitumista metalli-ioneihin esimerkiksi kupariin. Ohjattua synteesiä on kehittänyt erityisesti Jean-Pierre Sauvage.

## Lähteet

## Aiheesta muualla
Eirik Sverdrup Augdal

**Eirik Sverdrup Augdal** (s. 20. heinäkuuta 1995) on norjalainen maastohiihtäjä. Hänen seuransa on Ringkollen Skiklubb.

## Kausi 2012–2013

Augdal oli mukana Euroopan nuorten olympiafestivaaleilla Romaniassa. Hän saavutti hopeaa vapaan hiihtotavan sprintissä häviten vain maanmiehelleen Aksel Rosenvingelle ja sijoittui neljänneksi kahdella muulla henkilökohtaisella matkalla. Augdal oli saavuttamassa myös pronssia Norjan sekaviestijoukkueessa yhdessä Ole Jørgen Bruvollin, Lotta Udnes Wengin ja Tiril Udnes Wengin kanssa.

## Kausi 2013–2014

Augdal voitti nuorten MM-kilpailuissa Val di Fiemmessä maailmanmestaruuden yhdistelmäkilpailussa ja viestissä, jossa hän muodosti Norjan joukkueen yhdessä Eivind Krane Heimdalin, Petter Reistadin ja Johan Hoelin kanssa. Lisäksi Augdal sijoittui kymmenen kilometrin perinteisen hiihtotavan kilpailussa kahdeksanneksi. Nuorten Norjan-mestaruuskilpailuissa Augdal saavutti pronssia kymmenen kilometrin vapaan hiihtotavan kilpailussa ja yhdistelmäkilpailussa.

## Kausi 2014–2015

Nuorten MM-kilpailuissa Almatyssa Augdal sijoittui kymmenen kilometrin vapaan hiihtotavan kilpailussa viidenneksi ja yhdistelmäkilpailussa neljänneksi. Kummallakin matkalla hän oli paras jotain muuta maata kuin Venäjää edustanut hiihtäjä. Nuorten NM-kilpailuissa Augdal saavutti hopeaa 20 kilometrin vapaan hiihtotavan kisassa, jonka voitti Audun Erikstad. Augdal hiihti myös ensimmäisen aikuisten NM-kisansa 27. maaliskuuta 2015, jolloin hän oli kymmenen kilometrin perinteisen hiihtotavan kilpailussa 25:s.

## Kausi 2015–2016

Augdal hiihti ensimmäisen kilpailunsa Skandinavia Cupissa Vuokatissa 11. joulukuuta 2015. Hänen ensimmäisen Skandinavia Cup -viikonloppunsa paras sijoitus oli viides tila 15 kilometrin vapaan hiihtotavan kilpailussa 13. joulukuuta. NM-kilpailuissa Tromssassa tammikuussa hän hiihti kahdesti 20:n parhaan joukkoon ollen 15 kilometrin perinteisellä 15:s ja yhdistelmäkilpailussa 19:s. 6. helmikuuta Augdal teki ensiesiintymisensä maailmancupissa, kun hän oli 44:s 50 kilometrin perinteisen hiihtotavan yhteislähtökilpailussa Oslossa. Helmikuussa Augdal kilpaili myös nuorten MM-kilpailuissa Rasnovissa, jossa hän oli 15 kilometrin perinteisellä kuudes ja 15 kilometrin vapaalla kymmenes.

## Lähteet